Fyrsti skjálftinn í kvöld varð klukkan 19:48 og mældist hann 3,6 að stærð og fyldi annar jafn stór skjálfti í kjölfarið klukkan 19:57 . Klukkan 20:13 mældist svo skjálfti 3,4 að stærð og og tveir aðeins minni klukkan 20:15 og 20:17 sem voru báðir 3 að stærð . Tilkynningar um skjálftann hafa borist frá Akranesi , Grindavík , Keflavík , höfuðborgarsvæðinu og öðrum byggðum í grennd við Fagradalsfjall . Í morgun hafði einnig borist tilkynning frá Hellu vegna skjálftans . Í tilkynningu frá Veðurstofunni segir að jarðskjálftar séu algengir á svæðinu . Um sex hundruð skjálftar urðu í jarðskjálftahrinu þar 25. til 27. júlí árið 2017 og mældist stærsti skjálftinn 4 . Elísabet Pálmadóttir , jarðfræðingur á Veðurstofu Íslands , sagði í samtali við fréttastofu í dag að svæðið væri virkt jarðsvæði og ekki sé um óeðlilega mikla virkni að ræða . Snarpur jarðskjálfti , 3,5 að stærð , sem varð á Reykjanesi klukkan átta í morgun , fannst alla leið til Hellu . Hátt í sjötíu eftirskjálftar hafa mælst í morgun .